

**ΠΑΝΕΠΙΣΤΗΜΙΟ ΑΙΓΑΙΟΥ**

**ΣΧΟΛΗ ΚΟΙΝΩΝΙΚΩΝ ΕΠΙΣΤΗΜΩΝ**

**ΤΜΗΜΑ ΠΟΛΙΤΙΣΜΙΚΗΣ ΤΕΧΝΟΛΟΓΙΑΣ ΚΑΙ ΕΠΙΚΟΙΝΩΝΙΑΣ**

**ΠΤΥΧΙΑΚΗ ΕΡΓΑΣΙΑ**

**ΘΕΜΑ ΕΡΓΑΣΙΑΣ**

**Ονοματεπώνυμο φοιτητή/τριας**

**ΑΜ. 131….**

**Επιβλέπων/ουσα: Ονοματεπώνυμο**

**Μυτιλήνη, Μήνας Έτος**

**ΘΕΜΑ ΕΡΓΑΣΙΑΣ**

(στη σελίδα τίτλου επαναλαμβάνεται το θέμα)

**Περίληψη**

Η έκταση της περίληψης δεν υπερβαίνει τις 250 λέξεις. Η περίληψη γράφεται και στην ελληνική και στην αγγλική γλώσσα.

Στην περίληψη ο/η συγγραφέας παρουσιάζει συνοπτικά το θέμα της εργασίας, απεικονίζει το στόχο της και δίνει μια πρώτη εικόνα για τα σημαντικότερα συμπεράσματα.

Η περίληψη μαζί με τον τίτλο μιας εργασίας και τα ονόματα των συγγραφέων περιλαμβάνεται στα ευρετήρια βιβλιογραφικών βάσεων. Για το λόγο αυτό είναι ιδιαιτέρως σημαντική καθώς επιτρέπει, με μια πρώτη ανάγνωση, την εκτίμηση για την ενδεχόμενη χρήση της εργασίας ως βιβλιογραφικής πηγής.

**Λέξεις κλειδιά :** Δεν υπερβαίνουν σε αριθμό τις δέκα (10) και προσδιορίζουν το επιστημονικό πλαίσιο της εργασίας.

**Abstract**

**Keywords:**

(Σελίδα ευχαριστιών)

Προαιρετική σελίδα, στην οποία ο/η συγγραφέας εκφράζει ευχαριστίες σε όσους/ες συνέβαλαν στην ολοκλήρωση του έργου του.

**ΠΕΡΙΕΧΟΜΕΝΑ**

|  |  |
| --- | --- |
| Περίληψη | i |
| Abstract | ii |
| Ευχαριστίες | iii |
| Πίνακας Συντομογραφιών  | iv |
| Πίνακας Εικόνων | v |
| Πίνακας Γραφημάτων | vi |
| 1. **Εισαγωγή**
 | 1 |
| **2. Τίτλος κεφαλαίου** | 5 |
| 2.1. Τίτλος υποκεφαλαίου | 6 |
| 2.2. Τίτλος υποκεφαλαίου | 8 |
| **3. Τίτλος κεφαλαίου** | 17 |
| 3.1. Τίτλος υποκεφαλαίου | 19 |
| 3.1.1. Τίτλος ενότητας | 21 |
| 3.1.2. Τίτλος ενότητας | 26 |
| 3.2. Τίτλος υποκεφαλαίου | 30 |
|  |  |
|  |  |
|  |  |
| **7. Βιβλιογραφικές Αναφορές** | 71 |
| **Παράρτημα Ι** | 82 |
| **Παράρτημα ΙΙ** | 142 |

O Πίνακας Περιεχομένων αποτελείται από δύο τμήματα. Το πρώτο αναφέρεται στις σελίδες που προηγούνται της Εισαγωγής (έχει λατινική αρίθμηση), ενώ το δεύτερο στο περιεχόμενο της εργασίας (έχει αραβική αρίθμηση).

**ΣΥΝΤΟΜΟΓΡΑΦΙΕΣ**

|  |  |
| --- | --- |
| Ε.Ε. | Ευρωπαϊκή Ένωση |
| Ο.Η.Ε. | Οργανισμός Ηνωμένων Εθνών |
| Γ.Κ.Π.Δ. | Γενικός Κανονισμός Προστασίας Δεδομένων |
|  |  |

Πολλές φορές, χάριν ευκολίας ή συντομίας, χρησιμοποιούνται κατά τη συγγραφή του κειμένου συντομογραφίες ή ακρωνύμια. Την πρώτη φορά χρήσης τους στο κείμενο αναφέρεται ο πλήρης όρος και σε παρένθεση η συντομογραφία/το ακρωνύμιο, ενώ ακολούθως μόνο η συντομογραφία/το ακρωνύμιο εκτός παρένθεσης.

**ΠΙΝΑΚΑΣ ΕΙΚΟΝΩΝ**

|  |  |  |
| --- | --- | --- |
| Εικόνα 1.1 | Τίτλος εικόνας | 36 |
| Εικόνα 1.2 | Τίτλος εικόνας | 45 |
| Εικόνα 2.1  | Τίτλος εικόνας | 88 |
|  |  |  |

Ο κατάλογος εικόνων, ο κατάλογος γραφημάτων και ο κατάλογος πινάκων φτιάχνονται με τον ίδιο τρόπο. Έχουν συνεχόμενη αρίθμηση εντός του ιδίου κεφαλαίου (1.1, 1.2….).

Προσοχή :

Εντός του κειμένου ο τίτλος του πίνακα τίθεται πάνω από τον πίνακα, ενώ του γραφήματος και της εικόνας στο κάτω μέρος αυτού/αυτής.

Σε περίπτωση που κάποιο από τα παραπάνω έχει αντληθεί από μια πηγή, θα πρέπει η πηγή αυτή να σημειωθεί αμέσως κάτω από τον πίνακα/το γράφημα/την εικόνα. Λάβετε σοβαρά υπόψη σας τα δικαιώματα που διέπουν όλα τα πνευματικά δημιουργήματα.

Πχ.



Εικόνα 2.1 : ENIAC

Πηγή : …..

# **1. Εισαγωγή**

Ο/η συγγραφέας στην εισαγωγή :

* παρουσιάζει συνοπτικά, αλλά με ακρίβεια το θέμα της εργασίας του/της, καθορίζοντας το πλαίσιο στο οποίο αυτό τοποθετείται,
* εξηγεί τους λόγους που οδήγησαν στην επιλογή του θέματος,
* διατυπώνει με σαφήνεια και σύντομο τρόπο το ερευνητικό ερώτημα,
* καθορίζει τους στόχους της εργασίας και προσδιορίζει τον τρόπο επίτευξης αυτών,
* αναφέρει εμπόδια ή δυσκολίες που συνάντησε κατά την επεξεργασία του θέματος και την υλοποίηση της εργασίας (προαιρετικά),
* παρουσιάζει τη δομή της εργασίας και το περιεχόμενο κάθε κεφαλαίου.

Η εισαγωγή γράφεται σε χρόνο ενεστώτα ή μέλλοντα

# **Θεωρητικό πλαίσιο**

Το πρώτο κεφάλαιο της εργασίας αφορά στο θεωρητικό πλαίσιο. Στο κεφάλαιο αυτό που δύναται να χωριστεί σε υποκεφάλαια και ενότητες, ο/η συγγραφέας παρουσιάζει το πλαίσιο στο οποίο βασίζεται η εργασία, όπως αυτό έχει προκύψει από εκτενή βιβλιογραφική ανασκόπηση (literature review) σε επιλεγμένες δημοσιευμένες πηγές.

Η βιβλιογραφική ανασκόπηση :

* συμβάλλει στην αποτίμηση της γνώσης που υπάρχει για το θέμα όχι μόνο σε εθνικό, αλλά και σε διεθνές επίπεδο,
* αποκαλύπτει τις διαστάσεις του θέματος μέσα από προηγούμενες ερευνητικές προσεγγίσεις και τα συμπεράσματα αυτών, αναδεικνύοντας συχνά «κενά» στις έρευνες ή νέα στοιχεία που πρέπει να διερευνηθούν,
* συμβάλλει στην ακριβή οριοθέτηση του ερευνητικού ερωτήματος και ως εκ τούτου στην τεκμηρίωση της εργασίας

Η βιβλιογραφική ανασκόπηση προτιμάται να είναι **θεματο-κεντρική** (οι έννοιες καθορίζουν τον τρόπο οργάνωσης του πλαισίου). Κάποιοι προτιμούν τη συγγραφο-κεντρική (δεν βοηθά στη σύνθεση και σύνδεση της βιβλιογραφίας).

Η βιβλιογραφική ανασκόπηση δεν συνιστά μια απλή παράθεση της σχετικής βιβλιογραφίας, αλλά μια διαδικασία σύνθεσης, σχολιασμού και κριτικής ανάλυσης όσων παρατίθενται, με παράλληλη ανάδειξη στοιχείων που αξιοποιεί η εργασία.

Είναι προφανές ότι καθένας/καθεμιά μπορεί στο πλαίσιο της συγγραφής που συνιστά μια ελεύθερη και ανοικτή διαδικασία να επιλέξει άλλο τίτλο για το συγκεκριμένο κεφάλαιο (και για άλλα που ακολουθούν), υπό την προϋπόθεση ότι το περιεχόμενό του παραμένει το ίδιο.

# **Έρευνα**

Στο κεφάλαιο αυτό παρουσιάζονται με σαφήνεια και αναλυτικά :

* τα ερευνητικά ερωτήματα/υποθέσεις, διατυπωμένα με ορθό επιστημονικά τρόπο, συνδεόμενα με την υφιστάμενη για το θέμα γνώση ή τα αναδυθέντα «κενά», με στόχο να καταδειχθεί πώς η έρευνα αναμένεται να προάγει τη γνώση για το υπό μελέτη θέμα,
* το είδος της έρευνας (πχ. ποιοτική, ποσοτική) και ο σχεδιασμός της,
* το ερευνητικό εργαλείο (τι μετρά, ποια τα χαρακτηριστικά του),
* η επιλογή του δείγματος,
* ο χώρος και ο χρόνος της έρευνας, όπως και
* η μέθοδος που ακολουθήθηκε για τη συλλογή των ερευνητικών δεδομένων,
* τα στάδια-βήματα της ερευνητικής διαδικασίας.

Επιπλέον, καταγράφονται ζητήματα σχετικά με την δεοντολογία της έρευνας και θέματα εγκυρότητας και αξιοπιστίας.

Είναι προφανές ότι το περιεχόμενο του κεφαλαίου αυτού συνδέεται με τη φύση της εργασίας. Για παράδειγμα σε μια βιβλιογραφική μελέτη, το κεφάλαιο αυτό θα πρέπει να καταδείξει τα βήματα της επιλογής και συγκέντρωσης πηγών κάνοντας αναφορά σε λέξεις κλειδιά που χρησιμοποιήθηκαν, βιβλιογραφικές βάσεις που προσπελάστηκαν, υλικό που επιλέχθηκε ή εξαιρέθηκε (αναφέροντας και τους λόγους εξαίρεσης), τρόπο ταξινόμησης των πηγών κ.α. **Με τον ίδιο τρόπο, αν η εργασία αφορά στη δημιουργία μιας εφαρμογής/ενός ντοκιμαντέρ κ.α. γίνεται αναφορά στη μεθοδολογία που χρησιμοποιήθηκε. Στις περιπτώσεις αυτές θα μπορούσατε να ονομάσετε το κεφάλαιο «Σχεδιασμός βιβλιογραφικής ανασκόπησης» ή «Σχεδιασμός εφαρμογής» αντίστοιχα.**

Σε κάθε περίπτωση, θα πρέπει να συμβουλεύεστε τον/την επιβλέποντα/ουσα για κάθε θέμα τόσο στη διαδικασία προετοιμασίας όσο και στη διαδικασία συγγραφής της εργασίας.

# **Αποτελέσματα της Έρευνας**

Στο κεφάλαιο των αποτελεσμάτων παρουσιάζονται με ακρίβεια και πληρότητα τα ευρήματα της έρευνας. Ανάλογα με τη φύση της έρευνας (ποιοτική ή ποσοτική) και το ερευνητικό εργαλείο, τα αποτελέσματα παρουσιάζονται με τη μορφή κειμένου ή και πινάκων/γραφημάτων/εικόνων. Το είδος της εργασίας, επίσης, προσδιορίζει το περιεχόμενου του κεφαλαίου. Για παράδειγμα, στην περίπτωση βιβλιογραφικής μελέτης, στο κεφάλαιο αυτό καταγράφονται τα αποτελέσματα της μελέτης των πηγών με τρόπο κριτικό και συνθετικό. **Αντίστοιχα, στην περίπτωση που η εργασία αφορά στην υλοποίηση μιας εφαρμογής, το κεφάλαιο θα μπορούσε να φέρει τον τίτλο «Σενάρια χρήσης της εφαρμογής» καταδεικνύοντας περιβάλλοντα χρήσης της εφαρμογής και αναμενόμενα αποτελέσματα.** Είναι προφανές ότι είναι απαραίτητη, σε κάθε περίπτωση, η συζήτηση με τον/την επιβλέποντα/ουσα και η καθοδήγησή του/της.

Σε περιπτώσεις που κάποιοι πίνακες ή γραφήματα δεν είναι απαραίτητα ή λειτουργούν συμπληρωματικά στην παρουσίαση των αποτελεσμάτων, μπορούν να τεθούν στο Παράρτημα.

# **Συζήτηση αποτελεσμάτων έρευνας**

Στο κεφάλαιο αυτό, ο/η συγγραφέας αποφαίνεται για τα ερευνητικά ερωτήματα ή/και τις υποθέσεις της έρευνας που είχαν τεθεί στην αρχή, με τεκμηριωμένα στοιχεία που προκύπτουν από τα αποτελέσματα της έρευνας και σε συνδυασμό με το θεωρητικό πλαίσιο που αναπτύχθηκε.

Ουσιαστικά, συμπυκνώνονται τα ευρήματα της έρευνας, χωρίς να παρατίθενται αριθμητικά ή άλλου τύπου στοιχεία-ευρήματα, τα οποία ούτως ή άλλως έχουν καταγραφεί σε προηγούμενο κεφάλαιο.

**Στην περίπτωση που η εργασία αφορά σε βιβλιογραφική ανασκόπηση (μελέτη) ή σε υλοποίηση μιας εφαρμογής, το κεφάλαιο αυτό θα μπορούσε να φέρει τον τίτλο «Μελλοντικές επεκτάσεις της ανασκόπησης/εφαρμογής» εστιάζοντας σε σχετικές προτάσεις.**

Σημειώνεται ότι το κεφάλαιο αυτό μπορεί να συνενωθεί με το επόμενο κεφάλαιο «Συμπεράσματα».

# **Συμπεράσματα**

Στο κεφάλαιο αυτό, ο/η συγγραφέας αποφαίνεται εν συντομία για τα νέα δεδομένα που προέκυψαν από την έρευνα και διατυπώνει προτάσεις για μελλοντικές εργασίες/έρευνες. Παράλληλα, γίνεται αναφορά σε περιορισμούς ή προβλήματα που προέκυψαν κατά την ερευνητική διαδικασία.

Στην περίπτωση μιας βιβλιογραφικής μελέτης, τα κεφάλαια «Συζήτηση αποτελεσμάτων της έρευνας» και «Συμπεράσματα» ενέχουν θέση επιλόγου, στον οποίο ανακεφαλαιώνεται ο σκοπός της μελέτης, καταγράφονται τα συμπεράσματα που προέκυψαν από τη μελέτη και τον κριτικό σχολιασμό προγενέστερων δημοσιεύσεων, όπως και η ενδεχόμενη συμβολή της παρούσας μελέτης στο υπό μελέτη θέμα. **Το ίδιο μπορεί να ισχύσει και στην περίπτωση μιας εργασίας που αφορά στην υλοποίηση μιας εφαρμογής.**

# **Βιβλιογραφικές Αναφορές**

Στην ενότητα αυτή καταγράφονται συγκεντρωτικά οι πηγές που χρησιμοποιήθηκαν για την εκπόνηση της εργασίας, είτε με αλφαβητική σειρά των πηγών ή με αύξοντα αριθμό (σύμφωνα με τη σειρά εμφάνισης της πηγής μέσα στο κείμενο) ανάλογα με το βιβλιογραφικό σύστημα που χρησιμοποιείται.

Διεθνώς έχουν αναπτυχθεί διάφορα βιβλιογραφικά συστήματα, τα οποία διαφέρουν ως προς τον τρόπο με τον οποίο δομείται και παρουσιάζεται η βιβλιογραφική πληροφορία, αν και όλα περιέχουν τις ίδιες πληροφορίες. Προφανώς σε κάθε εργασία εφαρμόζεται μόνο ένα, μετά από συνεννόηση με τον/την επιβλέποντα/ουσα.

Ενδεικτικά αναφέρονται τα συστήματα APA, Harvard και IEEE. Οδηγίες για την εφαρμογή τους μπορείτε να βρείτε στους ακόλουθους ιστοτόπους:

<https://apastyle.apa.org/style-grammar-guidelines/> (APA)

<https://www.librarydevelopment.group.shef.ac.uk/referencing/harvard.html> (Harvard)

<https://pitt.libguides.com/citationhelp/ieee> (IEEE)

Στο παρακάτω ενδεικτικό παράδειγμα, φαίνεται πως εμφανίζονται τα στοιχεία μιας πηγής (δηλ. Συγγραφέας, Ημερομηνία, Τίτλος, Πηγή ) σύμφωνα με το σύστημα APA:

|  |  |
| --- | --- |
| **Εμφάνιση μέσα στο κείμενο (in-text citation):** | (κείμενο….) Όπως αναφέρεται στο (Alexander, 2018) …ήΌπως αναφέρει ο Alexander (2018) …(παράθεση κειμένου) Σε περίπτωση αυτολεξεί παράθεσης γίνεται χρήση εισαγωγικών «…»  |
| **Εμφάνιση στην ενότητα των βιβλιογραφικών αναφορών (references):** | Alexander, P.A. (2018). Past as prologue: Education psychology’s legacy and progeny. *Journal of Psychology, 110(2), 147-162. https://doi.org/10.1037/edu0000200* |

Τα εργαλεία του word όπως και τα συστήματα διαχείρισης βιβλιογραφίας Mendeley ([www.mendeley.com](http://www.mendeley.com)) και Zotero ([www.zotero.org](http://www.zotero.org)) είναι ιδιαιτέρως χρήσιμα τόσο στην εισαγωγή των παραπομπών εντός του κειμένου (in-text citation) και των βιβλιογραφικών αναφορών (references) στο τέλος του, όσο και γενικότερα στη διαχείριση των πηγών.

Ελληνόγλωσση και ξενόγλωσση βιβλιογραφία μπορούν να εμφανιστούν χωριστά. Σε περίπτωση που εμφανίζονται μαζί, θα πρέπει να τηρούνται οι οδηγίες του ακόλουθου πίνακα (σειρά εμφάνισης γραμμάτων αλφαβήτου).



**ΠΑΡΑΡΤΗΜΑ**

Το παράρτημα είναι προαιρετικό και περιέχει συνήθως πληροφορίες που δεν μπορούν να συμπεριληφθούν στο κυρίως κείμενο της εργασίας, όπως είναι π.χ. πίνακες, υπόδειγμα ερωτηματολογίου συλλογής δεδομένων, απομαγνητοφωνημένο κείμενο συνέντευξης κ.λπ. που σχετίζονται άμεσα με την εργασία.

**ΓΕΝΙΚΕΣ ΟΔΗΓΙΕΣ**

* Το κείμενο της εργασίας γράφεται σε γραμματοσειρά Palatino Linotype, με μέγεθος γραμματοσειράς 11 και διάστιχο 1,5. Για τους τίτλους των κεφαλαίων χρησιμοποιείστε μέγεθος γραμματοσειράς 14 bold, για τους τίτλους των υποκεφαλαίων 12 bold και για τους τίτλους της ενότητας 11 italics.
* Για τη μορφή του τίτλου κεφαλαίων, υποκεφαλαίων και ενοτήτων ακολουθεί παράδειγμα:

# **Τίτλος κεφαλαίου**

(κείμενο σε απόσταση δύο κενών γραμμών από τον τίτλο)

## **1.1 Τίτλος υποκεφαλαίου**

(κείμενο σε απόσταση μίας κενής γραμμής από τον τίτλο)

### *Τίτλος υποενότητας*

(κείμενο χωρίς απόσταση γραμμής)

* Η παράγραφος σημαίνεται με εσοχή 1εκ. από αριστερά. Δεν μεσολαβεί κενό μεταξύ των παραγράφων.
* Το κείμενο της εργασίας σας έχει πλήρη στοίχιση.
* Μην λησμονήσετε να αριθμήσετε τις σελίδες του κειμένου σας με λατινική αρίθμηση (i, iii, iii ….) για τα τμήματα που προηγούνται της Εισαγωγής και αραβική (1, 2, 3…) για όσα έπονται αυτής. Ο αριθμός της σελίδας τοποθετείται στο κάτω μέρος (υποσέλιδο). Το εξώφυλλο δεν φέρει αριθμό σελίδας.
* Αλλάξτε σελίδα κάθε φορά που προσθέτετε νέο κεφάλαιο (δεν εφαρμόζεται σε υποκεφάλαια)

Εφαρμόστε κανονικά περιθώρια : επάνω-κάτω 2,54, δεξιά-αριστερά 3,18.

Είναι προφανές ότι το παρόν πρότυπο δομής είναι ενδεικτικό και ότι ανάλογα με το είδος της εργασίας (π.χ. ερευνητική, βιβλιογραφική κ.α), η δομή της διαμορφώνεται σε συνεννόηση με τον/την επιβλέποντα/ουσα, προκειμένου να καλύπτει τις ανάγκες του θέματος.